
PERSONATGES  DE  LA  FARSA 


EI/  DOCTOR  PRUDENCI 
DAMA  ROSALIA 
Sil,  VIA 
FRANCINA 
CARMESINA 
IvAURETA 
ESPIELL 

L 'EMMASCARAT  BLAU 
L'EMMASCARAT  D'ARGENT 
L  'EMMASCARAT  TOPACI 

I/escena  representa  el  palau  del  duc  d'una  ciutat  ima- 
ginària ;  l'època  és  el  Carnaval  de  l'any  que  varen  morir 
Romeo  i  Julieta. 


Aquesta  obra  va  ésser  estrenada  el  dia  20  de  juny  de  Pany 
1924  al  Teatre  íntim  que  dirigeix  l'Adrià  Gual,  i  baix  el 
següent  repartiment  :  Ei,  Doctor  Prudenci,  Enric  Gimé- 
nez ;  Dama  Rosalia,  Mercè  Nicolau  ;  Sii,via,  F.  Lliteres  ; 
Francina,  P.  Castellví ;  Laureta,  R.  Rovira  ;  Carmesina, 
D.  Estarch ;  Espieu,,  J.  Cristòfol ;  L'emmascarat  bi,au, 
M.  Poblet;  L'emmascarat  d'argent,  W.  Contre,  i  L'emmas- 
carat topaci,  J.  Cumellas. 

Se  sent  música  i  van  pas- 
sant els  emmascarats  agafats 
del  braç,  rient  i  cantant. 

Entra  el  Doctor  Prudenci 
acompanyat  del  seu  deixeble 
(  Espiell.  Tots^  dos  duen  careta 
negra.  El  Doctor  Prudenci  ves- 
teix una  disfressa  de  color 
carmesí  en  forma  de  capa  i 
caputxa  tot  d'una  peça.%  Es- 
piell va  embolicat  dintre  un 
mantell  gris. 


ESPIELL 


Quin  disbarat,  doctor,  quin  disbarat ! 


DOCTOR 


Però  calla,  Espiell !  De  què  t'exclames  ? 

Que  potsè  és  un  pecat 

entrà  en  un  ball  i  fer  ballar  les  cames  ? 


ESPIELL 

Un  sabiàs,  un  doctoràs  com  vós 

que  al  món  no  hi  ha  cervell  que  no  us  admiri  ? 

DOCTOR 

El  sabí,  el  ruc,  el  poderós  i  el  gos 
fan  un  mateix  papé  en  el  cementiri. 

ESPIELL 

Però  com  en  un  ball  podeu  fruí, 
en  mig  de  tombarelles  i  caretes 
entre  un  jovent  perdut  i  ple  de  vi 
voltat  cle  dones  que  no  llauren  dretes, 
amb  aquest  tuf  d'orgia  i  de  pecat 
i  amb  aquest  aire  d'aventura  ? 
Creieu-me  que  estem  fent  un  disbarat 
i  a  mi  l'esverament  encara  em  dura. 

DOCTOR 

Sí,  fem  un  disbarat,  però  que  és  bell 
fè  un  disbarat  per  rompre  la  rutina  ; 
donà  unes  ales  rosses  al  cervell 
encar  que  siguin  ales  de  gallina  : 
sentir-te  boig  i  fer  coses  de  boig 
encara  que  només  sigui  una  estona 
i  fer-te  passà  el  goig 
de  que  l'etzar  meni  la  nostra  fona. 


BSPIBIvL 


Del  que-  dieu  no  us  en  sé  fer  cabal, 

no  és  això  el  que  encomana- vostra  ciència. 

DOCTOR 

Mentres  peten  els  trons  del  carnaval 
parlar  de  ciència  és  una  inconveniència . 

ESPIEU, 

Per  seguir-vos  a  vós  ho  he  deixat \  tot, 
he  estalviat  la  son,  el  vi  i  la  taula 
i  ara  em  dueu  per  un  carmí  de  Uot  ? 
Quina  fe  puc  tení  en  vostra  paraula  ? 

DOCTOR 

Del  que  jo  t'he  ensenyat  no  me'n  desclic, 

però  escolta'm,  graciosa  mascareta, 

entre  el  ball  i  l'empenta  i  el  pessic 

hi  ha  la  vida,  la  dolça  escalforeta 

de  la  vida,  i  el  desvergonyiment 

i  l'embriagament  fi  de  la  vida. 

Si  saps  veure  el  sentit  d'aquest  moment 

veuràs  que  entre  unes  gotes  de  mentida, 

i  entre  la  fusta  que  vol  ser  punyal 

i  entre  el  satí  que  amaga  una  desterrà 

i  l'os  desllorigat  del  carnaval 

es  pot  tocar  de  peus  a  terra. 

Es  pot  palpà  amb  els  dits  la  veritat 


voltat  de  necis  i  esperits  infectes 

molt  més  que  en  el  teu  llibre  encarcarat 

tot  ple  de  causes  i  à'efectes. 

Bis  llibres,  el  beat  recolliment, 

amb  el  fret  que  t'ensuma  les  sabates 

i  la  llàntia  clavada  al  pensament 

i  el  paper  rosegat  per  les  rates ! 

Ai,  tot  això,  de  dies  i  de  nits, 

i  la  pedanteria, 

i  el  ventre  aclaparant  dels  erudits 
ple  de  misèria  i  de  filosofia  ! 

ESPIELL  ■ 

Però  doctor,  jo  us  veig  molt  malament  ; 
que  heu  begut  una  copa  enverinada  ? 

DOCTOR 

Tinc  l'enyorança  d'aquell  vi  coent 
que  promet  la  mirada  i  l'abraçada. 

ESPIELL 
Entornem-se'n,  doctó  ? 

DOCTOR 

I  si  jo  no  vull, 
Si  el  cor  demana  gresca  i  alegria  ? 
Creu-me,  amic  meu,  deixa'm  sè  aixís  avui, 
demà,  si  volà,  ja  serà  un  altre  dia. 


ESPIEU, 


Jo  sóc  feble,  senyor,  i  a  tot  m'avinc  ; 
si  l'esperit  és  fort  la  carn  és  magre. 

DOCTOR 
Ai,  Espiell,  ai,  ai,  ai,  ai,  què  tinc  ! 

\  ESPIELL 

Es  clar,  teniu  poagre, 

com  que  a  l'aire  de  nits  no  hi  esteu  fet 

i  com  que  això  per  vós  és  massa. 

DOCTOR 
El  genoll,  Espiell ! 

ESPIELL 
Estigueu  quiet ! 

DOCTOR 

No  és  res,  no  és  res,  ja  em  passa... 
Una  punxada,  un  doloret,  ai  fill ! 

ESPIELL 
Potser  que  de  raó,  en  tinc  una  mica. 


DOCTOR 


Amunt !  ja  s'ha  vençut  aquest  perill, 
n'em  a  ballar,  que  toca  la  musica. 

Toca  la  música  i  passen 
tres  emmascarat  ;  entren 
s'aturen  Dama  Rosalia  i  Sil', 

SIIvVIA 

Dama  Rosalia,  que  diran  de  vós  ? 

ROSALIA 

Silvia,  del  que  diguin  no'n  pendré  cap  cura, 
SÍLVIA 

Potsè  fareu  nafres  al  cor  d'un  gelós  ! 
Potsè  encengui  flames  la  vostra  figura  ? 

ROSALIA 

Calla,  melindrosa,  camina  endavant. 

SÍLVIA 

No  és  tot  u,  senyora,  músiques  i  dança, 
o  bé  les  novenes  de  frare  Joan, 
o  bé  aquell  trissagi  de  mare  Ksperança. 
No  és  tot  u.  senvora.  la  llar  i  el  eenclré. 


com  aquesta  cosa  que  salta  i  que  frissa, 

no  és  tot  u,  senyora,  travessà  el  carré 

a  punta  de  dia  i  a  l'hora  de  missa 

i  aquesta  música  i  aquest  so  tan  fi, 

i  aquesta  corrua  de  galante jades, 

i  aquesta  careta  de  punta  i  satí, 

i  aquestes  faldilles  tan  ben  repuntades. 


ROSALIA 


Calla,  filla  meva,  calla,  diablet, 

deixa  que  la  pena  del  cor  enraoni, 

si  al  genuflectori  m'hi  moro  de  fret, 

de  quatre  follies  que  Déu  me  perdoni. 

Fa  tants  anys,  fadrina,  que  no  sé  com  són 

aquestes  estones  verdes  i  daurades, 

que  em  diuen  misèries  i  coses  del  món, 

i  són  condemnades  de  totes  passades. 

Fa  tants  anys,  fadrina,  que  no  he  tret  el  nas 

per  allí  on  s'hi  cria  la  roseta  fresca, 

tants  anys,  que  ni  un  dia  vaig  distreure  el  pas 

pel  camí  on  s'hi  guanya  la  fina  juguesca. 

Que  així  disfressada  mentint  el  que  sóc, 

amagant  les  xacres  amb  seda  i  pintura, 

si  és  galta  pelada  o  és  barba  de  boc 

aquell  que  m'envii  la  boja  aventura, 

sentiré  a  l'orella  perles  i  paranys, 

coses  de  silenci  o  coses  òte  fressa, 

no  per  les  arrugues  i  no  pels  menús  anys, 

sinó  per  la  fila  d'aquesta  disfressa. 

Després  de  la  dança  que  em  bressi  el  meu  llit, 

i  la  son  m'atrapi  contenta*,  enganyada, 

i  amb  aigua  beneita  i  amb  tres  cops  al  pit» 
el  cel  que  em  perdoni  la  mala  jugada. 

SlIyVIA 

I  que  feu,  senyora,  un  cos  preciós. 

ROSALIA 

La  dalla  del  temps,  Silvia,  no  s'hi  nota  ? 
ROSALIA 

Oh,  ningú  diria  que  aquesta  sou  vós, 
Dama  Rosalia,  la  vella  devota. 

SÍLVIA 

Doncs  anem,  fadrina,  capdellem  enganys, 
cama  enjogassada  dins  la  mascarada, 
que  es  torni  ganyota  la  cenclra  dels  anys, 
i  les  dents  mosseguin  la  fruita  privada. 

Entren  al  ball. 

Arriven  tres  emmascara 
que  duen  la  disfressa  de 
mateixa  forma  que  el  DocU 
Prudenci,  un  de  tela  blava,  i* 
altre  de  tela  d'argent,  un  a 
tre  de  tela  de  topaci. 


BLAU 


Doncs  m'han  dit  que  és  aquí. 

ARGENT 

ui  t'ho  ha  dit? 

BIvAU 

eroni  l'ha  vist  sortir  de  la  seva  cofurna  tot  emmascarat, 
l'ha  vist  com  es  dirigia  al  palau  del  DuC 

TOPACI 

No  pot  ésser,  com  l'ha  conegut  ? 

BIvAU 

Anava  amb  el  seu  deixeble,  els  ha  conegut  amb  la  veu. 
TOPACI 

El  Doctor  Prudenci  en  el  ball  de  disfresses  del  Duc? 
BIvAU 

Sí,  sí,  tothom  sap  que  el  Duc  és  un  llibertí,  un  jove  aixe- 
lebrat,  el  Doctor  Prudenci  ha  esmentat  i  ha  blasmat  els 
vicis  del  Duc  en  les  cartes  privades  que  envia  al  consell. 

ARGENT 

Vet-aquí  que  el  món  dóna  voltes  estranyes,  o  el  meu  cap  no 
se  m'aguanta  bé,  perquè  aquestes  coses  no  les  entenc.  Què 

hi  té  de  fer  un  home  com  el  Doctor  Prudenci  en  un  ball 
de  disfresses  ? 

TOPACI 

Vés  a  saber,  quan  ell  ho  fa  alguns  motius  privats  li  porten. 
ARGENT 

Però  si  la  gent  se'n  entera,  el  seu  prestigi  d'home  sant  i 
d'home  pur,  de  personatge  incorruptible... 

TOPACI 

No  ens  hi  fiquem. 

.  BIvAU 

Sí,  deixem-ho  estar  i  anem  a  la  nostra  feina,  guaita  quines 
tres  mascaretes.  Provem  la  fortuna,  i  potser  l'ombra  de  la 
nit  serà  propícia,  perquè  entre  els  misteris  i  els  amagatalls 
del  jardí,  poguem  fer  una  cacera  digna  de  fames  millors 
que  les  nostres. 

Arriven  tres  dones  emmas- 
carades :  Francina,  Carmesi- 
na  i  Laureta. 

ARGKNT 

Tres  dames,  tres  galants,  la  sort  ens  lliga. 


FRANCINA 


Potsè  l'amor  de  cadascú  ens  separa. 

BIvAU 

Carnaval  ens  ha  fet  amic  i  amiga. 

CARMESINA 
Però  no  ens  deixa  veure  bé  la  cara. 

TOPACI 

L,a  cara  no  hi  fa  res,  si  el  cor  no  es  cansa 
<le  bategar  àins  l'abraçada  estreta. 

I/AURBTA 

Però  senyor,  no  inspira  confiança 
el  cor  que  duu  caputxa  i  duu  careta. 

ARGENT 

A  F  ran  eina. 

No  faig  per  vós  ? 

FRANCINA 


Color  d'argent, 
color  de  mort  i  lluna  freda. 


ARGENT 


Senyora,  el  meu  vestit  aquí  present 

i  aquesta  plata  de  la  meva  seda, 

no  és  mort  ni  és  lluna  ni  es  fatill 

que  demna  i  embolica, 

és  l'argent  d'un  espill 

per  si  voleu  mirar-vos-hi  una  mica. 

FRANCINA 

Si  només  és  mirall,  cap  malifet 
hi  haurà  en  vostre  progecte. 

ARGENT 

Ja  sabeu  que  el  mirall  sempre  és  discret 
i  no  diu  res  del  que  refTecta. 

Argent  li  dóna  el  braç. 

v 

BIvAU 

A  Carmesina. 
I  aquest  blau  cel,  senyora,  no  us  diu  res  ? 

CARMESINA 
Blau  és  color  de  gelosia. 

BI^AU 

Iva  gelosia  avui  "ho  fa  cap  pes, 

de  gelosia  no  n'és  dia. 

Blau  és  color  de  cel  i  mar, 

on  l'esperit  s'hi  gronxa  i  abandona, 

un  cel  i  mar  que  us  ofereix  l'etzar 

per  passar-hi  l'estona.  * 

CARMBSINA 

Doncs  anem,  blau  de  mar  i  blau  de  cel. 
Iva  dança  és  començada  ? 

BIvAU 

Sou  freda,  sou  amarga  o  sou  crudel  ? 

CARMBSINA 
Només  sóc  malfia da. 

Li  dóna  el  braç  i  desaparei- 
xen. 

TOPACÏ 

I  ara  restem  tots  dos,  senyora. 

IvAURBTA 

Groc  de  topaci,  duresa  de  cor. 


TOPACI 


Topaci,  cor  tendre  que  enyora 
l'orella  i  la  galta  d'or, 
topaci  que  vol  sè  arrecada 
i  vol  ser  collaret... 
Topaci,  pedra  delicada 
que  es  mor  de  fret. 

LAURBTA 

Doncs  no  patiu,  digueu  alguna  cosa, 
conteu-me  una  mentida  ben  galant. 

TOPACI 

Les  noces  del  Topaci  i  de  la  rosa  ? 

IvAURBTA 
Topaci,  camineu  massa  endavant. 

Desapareixen  les  tres  pare 
lles. 

Després  d'un  intermedi  d, 
música  en  que  V escena  a  res 
tat  deserta,  arriba  Dama  Rú 
salia  perseguida  pel  Dactq 
Prudenci. 

ROSALIA 
Sou  una  màscara  terrible, 


sou  el  diable  i  el.  pecat. 

DOCTOR 
Sou  una  dama  irresistible. 

ROSALIA 

I  vós  un  descarat. 

DOCTOR 
Per  què  fugiu,  tan  astorada  ? 

ROSALIA 
No  crideu  tant,  galant  vermell ! 

DOCTOR 

Sou  soltera,  sou  vídua  o  sou  casada, 
sou  clara  o  sou  rovell  ? 

ROSALIA 

Sóc  només  una  màscara  que  arriba 
tot  just  al  ball. 

DOCTOR 

Doncs  si  sou  una  màscara  viva, 
per  què  veniu  a  fer  Tescarafall  ? 

ROSALIA 

I  vós  qui  sou,  sou  duc  o  sou  pirata, 
sou  enamoradiç  o  sou  gelós  ? 

DOCTOR 

Sóc  un  que  no  punxa  ni  mata, 
sóc...  una  màscara  com  vós! 
Seieu  i  reposeu... 

ROSALIA 

Es  que  em  feu  nosa. 
DOCTOR 

Us  faig  nosa  ? 

ROSALIA 
Sou  masa  clecidit. 

DOCTOR 

Senyora,  jo  cullo  la  rosa 
encar  que  em  punxi  el  dit. 

ROSALIA 


Veieu  ? 

DOCTOR 

Sí,  us  veig  a  vós,  veig  un  misteri. 

ROSALIA 

Procureu  sè  una  mica  més  discret. 

DOCTOR 

Quin  espia,  senyora,  pot  haver-hi, 
aquí  tothom  té  feina  i  fa  el  seu  fet. 

ROSALIA 

La  raó  que  em  doneu  no  em  sembla  bona. 
Qui  sou  ?  Vostra  presència  em  bé  de  nou. 

DOCTOR 

Senyora,  som  un  home  i  una  dona, 

no  us  sembla  prou  ? 

Vós  sou  dona,  i  això  vol  di  postura, 

i  això  vol  dí  insinceritat, 

vol  di  pell  fina  que  no  s'aventura 

amb  gran  facilitat. 

Vol  di  galta  que  és  tota  flamarada 

encara  que  es  pinti  de  blanca  gelo, 

vol  di  boca  que  vol  ser  besada 

encara  que  digui  que  no, 

I  jo  sóc  un  home,  senyora,  que  espera 

la  besada  i  el  cel, 


però  un  home  vol  di  mà  graponera, 

paraula  mig  cle  mel  i  mig  de  fel, 

ull  que  no  dissimula, 

i  llavi  que  no  fila  molt  segà 

i  dit  que  no  recula 

encar  que  el  fruit  no  sigui  prou  madü. 
Si  us  trobés  al  passeig  o  a  l'escaleta, 
parlaria  un  xic  més  dissimulat, 
però  com  que  tots  dos  duem  careta 
em  sembla  que  us  puc  dir  la  veritat. 

ROSALIA 

Pel  vostre  enraonar  sou  llengua  fina, 
i  no  sou  buid  de  cap  com  tants  i  tants, 
i  en  la  vostra  paraula  s'hi  endevina 
el  més  trapella  dels  galants. 

DOCTOR 

Com  us  penseu  que  sóc,  dolça  princesa, 
jove,  valent,  lleal  i  generós, 

0  bé  minyó  de  copa  i  de  peresa, 
pell  de  diable  o  cor  de  gos  ? 

ROSALIA 

Em  penso  que  heu  tombat  la  primavera, 

però  que  no  us  espanta  l'espasí, 

que  sou  bru  i  ben  rissat  àe  cabellera, 

llavi  de  foc,  i  barba  de  satí. 

Que  cremen  massa  endins  les  vostres  flames, 

1  jugueu  a  l'amor  com  als  daus, 


i  teniu  cor  ferides  dotze  dames 
i  amb  totes  dotze  haveu  de  fer  les  paus. 
Que  l'aldarull  i  el  vi  no  us  desespera, 
i  si  sou  un  bravates  i  un  lleó,' 
també  sabeu  fer  cara  ploranera 
si  a  l'orella  us  hi  arriba  una  cançó. 
Aixís  és  com  jo  em  tinc  imaginada 
la  senyoria  que  el  meu  ull  no  veu. 

DOCTOR 

Aneu  una  miqueta  equivocada, 

però  sí,  ja  és  això,  ja  us  hi  acosteu... 

ROSALIA 

I  vós  que  teniu  bona  fantasia, 

què  penseu  del  meu  rostre  i  del  meu  cos  ? 

Sigueu  sincer,  no  aneu  amb  lletania 

de  perles  i  de  flors. 

DOCTOR 

Què  us  cïiré,  si  pensant  us  faig  l'imatge 
de  les  galtes,  dels  llavis  i  del  front, 
hauré  perdut  l'estona  del  viatge, 
l'imatge  no  us  diria  tal  com  són. 
I/imatge  que  jo  fassi>  serà  plena 
de  records  d'altres  dones  que  jo  he  vist, 
i  aquesta  imatge  té  de  fer-vos  pena 
i  no  vull  que  se  us  torni  l'aire  trist. 
Perquè  si  he  vist  fins  ara  dones  belles, 
dones  pintades  dels  millors  colors, 


també  estic  ben  segur  que  totes  elles 
serien  lletges  al  costat  de  vós. 

ROSALIA 

Sou  bo  per  teixir  versos  d'una  faula 
i  per  cantà  un  elogi  ben  cantat. 
Jo  us  volia  sincer  óle  paraula 
i  us  trobo  una  miqueta  exagerat. 

DOCTOR 

Senyora,  la  retòrica  és  la  salsa, 
potser  he  anat  massa  enlaire  fent  el  bot, 
quan  s'ha  de  quedar  bé  amb  la  llengua  falsa, 
cal  quedar  bé  del  tot. 

ROSALIA 

Festegeu  d'una  guisa  molt  estranya, 
però  m'agrada  que  sigueu  aixís. 

DOCTOR 

Guanya  qui  perd,  i  perd  qui  guanya, 

parlà  amb  les  dones  és  un  compromís  ; 

al  cap  de  vall,  senyora,  la  conversa 

poc  que  serveix  de  res, 

s'enraona  del  turc  i  del  persa, 

es  diuen  coses  de  molt  pes. 

I  quan  es  tracta  de  la  galania, 

es  fa  el  que  jo  us  he  fet, 

són  mentides  que  es  diuen  eada^dia 


però  no  deixen  satisfet. 

Digueu-me,  dones,  quina  cambra  amagada, 

quin  carrer,  quina  sala  i  quin  repòs 

amaga  la  careta  emmascarada 

i  el  pom  de  llliris  d'aquest  cos. 

ROSALIA 

Amic  meu,  us  agrada  anar  depressa, 
sou  ben  parlat  i  sou  molt  atrevit. 

DOCTOR 

Senyora  dama,  quan  la  copa  es  vessa 
s'ha  de  beure  la  copa  desseguit. 

ROSALIA 
Tindreu  el  que  voleu. 

DOCTOR 

Sí,  ja  reposo. 

ROSALIA 
Però  amb  condicions... 

DOCTOR 


I  quines  són  ? 


ROSALIA 


La  primera  que  imposo 

és  que  us  tregueu  la  màscara  del  front. 

DOCTOR 

Això  és  demanar  molt,  senyora  meva. 

ROSALIA 
Si  no  és  aixís,  acléussiau. 

DOCTOR  • 

Som  enemics  ?  Hi  ha  guerra  sense  treva  ; 
no  puc  tení  esperances  amb  la  pau  ? 

ROSALIA 

No  ens  veu  ningú,  ensenyeu-me  vostra  cara, 
lleveu-se  la  caputxa  un  sol  moment. 
Feu-me  aquesta  mercè. 

DOCTOR 

No  pas  per  ara  ; 
sense  caputxa  perdo  un  cent  per  cent. 

ROSALIA 

Creuré  que  teniu  llengua  de  baladre, 


i  que  la  lepra  us  ha  desfet  el  nas, 
o  bé  que  sou  un  assassí  o  un  lladre, 
si  no  em  voleu  mostrà  la  faç ! 


DOCTOR 
Doncs  fet,  aquí  em  teniu ! 

ROSAUA 

Vós  ? !  !  ! 

DOCTOR 

Sí,  princesa, 

sóc  jo,  no  em  coneixeu? 

ROSALIA 


Prou  que  us  conec  \ 

DOCTOR 

Aquell  galant  tot  gràcia  i  tot  bellesa, 
veieu,  és  una  mena  de  rebrec ! 

ROSALIA 

Però,  doctor  !  Heu  fet  una  follia. 

DOCTOR 

Impròpia  dels  meus  anys,  nQ  és  veritat  ? 


ROSALIA 


Si  fos  de  vós  me'n  avergonyiria. 

DOCTOR 
I  vós,  no  sentiu  gens  de  pietat?... 

ROSALIA 

Pietat  ?  Si  veniu  a  fe  el  trapella, 
i  us  disfresseu  com  un  festejador? 

DOCTOR 

I  ara  parlo  d'amor  a  una  donzella  ! 
Es  una  cosa  que  no  té  perdó ! 
I  tu  no  saps,  desconeguda, 
el  que  és  sentir-te  sol,  veure't  morir 
en  mig  à'una  gentalla  saberuda, 
respirant  aquell  tuf  del  pergamí, 
remenant  mil  potingues,  mil  esències, 
discutint  mil  misteris,  mil  raons, 
senti  el  gel  en  el  cor  de  tantes  ciències, 
i  obrí  la  boca  per  cantar  sermons. 
Veure  que  dins  la  teva  cambra  humida 
tot  és  calma  i  silenci,  tot  és  mort  ; 
i  allà  baix,  al  carrer,  salta  la  vida, 
salten  les  coses  de  la  pell  i  el  cor. 
Veus  passà  aquella  mossa  riallera, 
veus  passà  aquell  fadrí  toca  timbals, 
i  aquella  vídua  que  l'amor  espera 


després  dels  parenostres  i  els  missals. 

Veus  la  finestra  com  es  pinta  tota 

d'aquella  rosa  que  tan  bé  li  escau, 

i  veus  la  font  que  riu,  l'arbre  que  brota 

i  la  muntanya  i  el  celatge  blau. 

I  un  dia  sents  adintre  la  menjera 

de  riure  amb  els  que  riuen,  de  sentí 

aquesta  engúnia  de  la  primavera 

que  fa  tants  anys  que  et  va  fugi. 

I  fas  això,  fas  una  bogeria, 

i  trobes  una  dona,  i  vas  dient 

allò  que  en  altres  temps  el  cor  diria, 

allò  que  et  viu  tan  lluny  del  pensament. 

T'aprofites  del  ball  i  la  careta, 

i  et  tornes  una  mena  de  farsant, 

vius  amb  la  sang  i  el  pit  una  estoneta, 

i  rius  pensant  que  els  altres  no  ho  sabran. 

Perxò  et  demano  que  t'em  tornis  mansa, 

m'he  mostrat  tal  com  sóc,  no  em  queda  res, 

el  meu  pecat  només  és  enyorança 

del  temps  que  tu  m'hauries  dat  un  bes. 

Però  plores,  la  teva  rialleta 

s'ha  entroncat,  al  sentir-me  t'he  fet  mal, 

digues  què  tens,  daurada  mascareta, 

perla  del  Carnaval  ? 

ROSALIA 

No,  no  tinc  res,  deixeu-me,  estic  cansada, 
vull  fugir... 

DOCTOR 


Vols  fugir,  vols  peudre  el  vol 


ara  que  estàs  desencantada, 

ja  ho  veus,  em  deixes  sol. 

Però  mira,  no  fugis,  criatura, 

ja  no  parlaré  més, 

deixa'm  veure  una  mica  la  figura, 

deixa  que  et  miri  el  rostre  i  fuig  després. 

ROSALIA 

Això  mai ! 

DOCTOR 

No  m'ho  neguis,  mascareta, 
ja  veus  que  t'he  mostrat  el  meu  secret. 

ROSALIA 

Mai,  deixeu-me ! 

DOCTOR 

No  et  llevas  la  careta  ? 
ROSALIA 
Això  que  feu,  doctor,  és  molt  mal  fet. 
DOCTOR 

Bt  vull  veure,  et  vull  veure  una  vegada, 
sóc  vell,  però  tinc  molta  voluntat. 


ROSAUA 

Sou  un  covard ! 

DOCTOR 

Només  la  pell  rosada, 
només  veure't  el  rostre  i  s'ha  acabat. 
I  com  que  ho  vull  ho  faig,  que  ets  temptadora... 

ROSALIA 

Sou  un  mal  cavaller,  deixeu-me  us  dic. 

DOCTOR 

Llevant-li  la  careta  i  desco- 
brint-li  els  cabells. 

Oh  Déu,  què  he  fet!  Perdó...  perdó,  senyora... 

Apart. 

Ja  no  sé  si  somnio  ni  on  estic ! 

Alt. 

No  em  voleu  perdonà?... 

ROSALIA 

Sí,  jo  us  perdono... 


DOCTOR 


Suposeu  que  si  jo  ho  hagués  sabut... 
De  tot  el  que  estic  fent  no  me'n  adono... 
Davant  de  vós  em  veig  perdut... 

ROSALIA 

Què  pensareu  de  mi  ? 

DOCTOR 

Penso,  senyòra, 
el  que  de  mi  fa  poc  heu  pensat  vós. 
Som  dona  i  home,. raça  pecadora, 
i  som  de  carn  tots  dos. 

ROSALIA 

Havem  volgut  tastar  la  mascarada 
i  el  vi  de  les  passades  joventuts... 

DOCTOR 

L'etzar  ens  ha  jugat  una  passada 

i  l'un  i  l'altre  havem  anat  venuts. 

Ja  fa  molt  temps,  madama  Rosalia, 

que  en  un  ball  com  aquest  ens  vam  trobar, 

al  cor  teníem  força  i  alegria, 

i  força  als  dits  per  apretà  la  mà. 

Vós  ereu,  com  hi  ha  Déu  !  molt  bella  mossa, 

tenieu  un  mirà  ben  temptador, 


galta  losada  i  trena  rossa, 

no  recordeu  que  jo  us  vaig  fè  un  petó  j. . 

ROSALIA 

Oh  vell  amic !  perquè  l'scalforeta 
torni  en  els  llavis,  per  parlar  galant, 
posem-nos  la  careta . . . 

DOCTOR 

Teniu  raó...  Aixís?...  Doncs  endavant... 
La  careta !  qui  sap  si  dins  la  dança 
molts  com  nosaltres  estaran  mentint. 
Qui  sap  si  hi  ha  algun  peu  que  es  cansa 
i  un  cor  que  estima  defallint... 
I  dintre  el  ball,  i  dintre  i  fora, 
i  en  tot  carrè  i  arreu  del  món, 
al  matí  i  a  la  vetlla  i  a  tot  hora, 
les  caretes  menteixen  el  que  són... 

ROSALIA 

Deixeu,  doctor,  vostra  filosofia.., 
i  entornem-se'n  al  ball,  si  sou  servit. 

DOCTOR 

Tens  raó,  platejada  Rosalia, 
que  visqui  la  careta  d'una  nit ! 

L'escena  representa  una  dJa 
quelles  cambres  de  bell  espai 
amb  alcoba  al  fons  com  cs  so 
Ien  trobar  en  les  velles  masies 
catalanes.  A  mà  dreta  la  por- 
ta d'entrada  ;  a  mà  esquerr 
una  finestra  amb  porticons  de 
noguera    i    festejadors.  Un 
taula  i  unes  cadires  que  hi  va 
gin  bé,  amb  auatre  fòtils  i  ci> 
atuells  o  el  qwm^s  cregui  me 
apropiat. 

Quan  comença  la  comèdia,  a 
V escena  només   hi   haurà  el 
Marit  en  mànegues  de  camisa, 
i  adobant-se  el  corbatí  davan 
del  mirall.  Fa  negra  nit,  i 
cambra  estarà  il·luminada  p 
dos  canalobres. 

EL  MARIT 

Cantant. 


(Kl  vicari  de  Flassà 

l'ha  fet  una  obra  molt  bona...» 

Para  de  cantar  i  fa  una  ga- 
nyota, amb  les  dugués  mans 
abocades  al  coll  de  la  camisa. 

...I  ara  si  se  t'arruga  o  se  t'allisa... 
Ara  si  estires...  i  no  pots  cordar... 
Maleït  siga  el  coll  i  la  camisa!...  * 

Pausa. 

Punyal  de  repunyal !  Que  fa  suar ! 

Una  vegada  adobat  el  coll 
i  el  corbatí,  fa  un  sospir  i  aga- 
fa un  porró  que  té  damunt  la 
calaixera,  deixa  anar  un  tra- 
guet, ben  llarg,  torna  a  sospi- 
rar, es  mira  al  mirall,  somriu 
i  reprèn  el  cant. 

«vS'ha  llevat  a  mitja  nit 

per  'nà  a  confessà  una  dona...» 

Comença  després  a  cercar  el 
gec  per  les  cadires  i  es  va  en- 
fadant de  mica  en  mica. 

...I  on  s'ha  ficat  el  gec?  I  torna,  i  mira, 
redimontri  de  tràngols,  res,  Joan!... 

Entrompessà  amb   una  ca? 
■  dira. 


Mal  llamp  que  fassi  estelles  la  cadira!... 
vSi  a  mà  ve  deu  estar-lo  respallaní. 

i      Atravessant  V escena  i  anant 
cap  a  la  porta. 

...Res,  no  t'hi  cansis  i  recula. 

I  l'hora  de  sortí  és  ben  frec  a  frec. 

Obrint  la  porta  i  cridant. 

Maleïtsiga  la  mandra!  Bi,  tu,  gandula, 
On  m'has  ficat  el  gec  ? 

LA  DONA 

Entrant  amb  el  gec  a  la  mà. 

Què  crides  ?  Baladrer  !  Llengua  d'ortiga, 
aquí  el  tens  el  teu  gec  !  Uix  !  Malparlat ! 

EL  MARIT  . 

Malparlat?  Malparlat?  Maleïtsiga 

el  rectò  i  l'escolà  que  ens  han  casat! 

Que  no  vals  per  anar  ben  pentinada, 

ni  pelar  trumfes,  ni  cosí  un  estrip... 

I  d'agunatar-te  sota  la  flassada 

repunyal !  ja  començo  a  estar-ne  tip... 

I  ara  que  si  s'anaiga  o  si  s'enyora, 

ara  que  es  cansa  de  pujà  el  replà!... 

Com  hi  ha  Déu !  Ja  n'ets  prou  d'embafadora  ! 

Només  serveixes  per  ploriquejar... 


LA  DONA 


Ploriquejar?  De  tu  i  la  mala  vida, 
i  la  guitza  que  em  dones  si  et  ve  bé, 
i  aquest  porró  que  no  li  saps  la  mida 
i  els  capcigranys  que  t'han  parat  l'esquer... 
I  ara  diga'm  :  On  vas  en  so  de  plaga  ? 
No  ets  mal  pollastre  per  tirar-te  al  sot ! 
Que  no  ho  veus  que  l'edat  ningú  l'amaga, 
i  tu  ja  fas  esquena  de  vellot  ? 

BIv  MARIT 

Vellot  ?  No  sé  què  hi  veus,  sang  àe  mustela  ! 
Sàpigues  que  me'n  vaig  allí  on  em  plau. 

IvA  DONA 
I  tornaràs  després  ben  a  la  vela  ? 

BIv  MARIT 
Mira  noia,  tinguem  la  festa  en  pau. 

IvA  DONA 

Que  et  penses  que  m'agrada,  perdulari, 
estar-me  tota  sola  amb  els  fogons, 
passant  i  repassant  el  meu  rosari 
i  anar  picant  de  dents  i  de  talons  ? 
Que  et  penses  que  m'és  cosa  molt  bonica 
tremolà  embolicada  dins  del  llit, 


sentit  el  sorollet  que  fa  la  pica 

i  el  lledrar  d'algun  gos  escanyolit  ? 

I  allí  soleta  anar  menjant  les  hores, 

mossegant  el  coixí  i  el  matalàs, 

i  ara  rius  i  ara  cantes  i  ara  plores. 

esperant  el  moment  que  arribaràs  ? 

I  veure't  amb  la  llum  de  matinada 

tot  armat  de  misèries  i  rampells 

i  aguantar-te  el  neguit  i  la  bravada 

de  tot  i  vi  que  portes  als  budells  ? 

Per  això  em  vaig  casar  ?  Més  em  valdria 

la  mala  enderga  i  la  cançó  d'abans, 

i  fer  la  calderada  cada  dia 

amb  els  renys  de  1  mare  i  dels  germans  ! 

Per  això  em  vaig  casar  ?  Per  ser  perduda 

adintre  de  les  ungles  d'un  vellot, 

boca  de  fel  i  ventre  de  beguda, 

que  m'avorreix  i  em  té  d'escarrassot  ? 

I  si  ho  cligués  ningú  ho  voldria  creure!... 

EL  MARIT 

Mira,  dona,  no  em  vinguis  amb  sermons ! 

IvA  DONA. 

Ja  pots  xiular  si  l'ase  no  vol  beure, 
no  hi  valen  i  els  gemecs  ni  les  raons... 

Silenci  ;  el  Marit  agafa  el 
porró  i  torna  a  fer  un  traguet, 
es  posa  la  gorra,  pren  una 
bar  eia  de  freixa  i  es  mira  la 


seva  dona  de  cap  a  peus  ;  des- 
prés diu  amb  molta  calma. 

BIv  MARIT 

Va  ja,  un  vellot !  Mireu  la  llucareta, 

mireu  la  flor  de  malva,  quines  dents!... 

T'has  posat  la  cotilla  massa  estreta, 

i  vet-aquí  les  puces  que  tu  tens ! . . . 

Res,  et  cases,  per  'llò  de  la  bugada,  , 

per  mor  de  que  et  surgeixin  els  forats, 

per  l'hivern  i  l'arròs  i  la  filla da 

i  perquè  al  cel  la  ballarem  plegats... 

I  res,  si  la  vols  freda  et  surt  calenta, 

et  gires  i  ja  dus  la  corda  al  peu... 

I  encara  es  queixa!...  I  mai  la  tens  contenta!... 

I  amunt !  I  garranyiu  i  garranyeu  ! 

Torna  a  fer  un  traguet  de 
vi. 

IvA  DONA 

Sí,  sí !...  I  no  beguis  tant ! 

BIv  MARIT 

Mira,  mestressa, 
et  dic  que  ja  n'hi  ha  prou  d'aquest  color, 
aquesta  nit  ja  has  remogut  prou  fressa... 

hA  DONA 
Vols  que  de  tot  et  digui  «Sí,  senyor»  ? 


EL  MARIT 


Vull  que  callis  d'un  cop  i  prou  sardana, 
que  amb  mi  tampoc  s'hi  ha  de  ficar  ningú, 
Com  que  faré  el  que  em  donarà  la  gana 
si  em  vas  darrera,  doncs  pitjor  per  tu... 
Que  tens  uns  dits  que  són  potes  d'aranyes... 
Escombra...  i  renta...  i  apedaça  i  cou... 

LA  DONA 
I  si  al  front  t'hi  sortien  dues  banyes?... 

EL  MARIT 
T'en  guardaries  prou ! 

Que  ja  m'entenc  amb  els  morrets  que  furen, 
i  no  sé  viure  amb  perdigons  al  pap... 

LA  DONA 

Doncs  diu  que  de  més  verdes  en  maduren... 

EL  MARIT 

Però  la  meva  mà  no  en  falla  cap. 

El  Marit  se'n  va  roncejant  i 
darrera  la  porta  se'l  sent  com. 
canta  la  seva  cançó  del  «Vica- 
ri de  Flassà»  ;   la  Dona  seu 


malhumorada  i  'des seguida 
ira  la  Veïna. 

IvA  VEÏNA 
Fa  un  aire  més  calent,  i  jo  estic  morta! 

IvA  DONA 
Sou  vós  i  en  'questes  hores  ?  Santa  nit ! 

IvA  VEÏNA 

Sí,  mira,  el  teu  marit  m'ha  obert  la  porta... 
Ja  n'és  de  poca  pena  el  teu  marit  !... 
Saps,  ara  vinc  de*  veure  la  malalta, 
i  abans  d'arribà  a  casa,  m'he  pensat 
de  pujar-te  a  mirar  si  tens  la  galta 
amb  aquell  coloret  tan  desmaiat... 

IvA  DONA 

Doncs  veniu  bé  perquè  estic  sola. 

IvA  VEÏNA 

Només  per  reposar  quatre  minuts... 

Al  teu  marit  li  agrada  la  tavola!... 

Els  anys  que  té,  mireu  que  els  duu  ben  duts!... 

IvA  DONA 


El  meu  marit ! . 


I,A  VEÏNA 


Ja  va  amb  l'esquena  dreta!... 

LA  DONA 

Doncs  us  dic  que  és  un  cas  corn  un  cabàs. 
Maleït  casament!... 

La  veïna 

Ai  sí,  pobreta !... 

Si  sabessis  la  llàstima  que  em  fas  ! 
T  vés...  aguanta't  i  sossega't  ara... 
I  amb  un  cosset  tan  ben  afavorit... 
I  això  són  coses  de  ia  tva  mare, 
que  podies  triar  millor  partit ! 

IvA  DONA 
Ja  us  dic  que  és  una  vida  ben  jueva... 

IvÀ  VEÏNA 

Ai  Verge  !  Amb  aquests  ulls  i  aquestes  dents ! 
Però  ara,  ben  mirat,  la  culpà  és  teva... 

LA  DONA 
Que  voleu  dir,  veïna  ? 

IvA  VEÏNA 

Ja  m'entens  !... 
I  mira  que  trobar-te  jove  i  fresca, 
i  veure  encara  que  un  taúl  pansit, 
si  és  pel  vi  o  per  afany  de  la  juguesca 
t'ofen  i  t'abandona  cada  nit!... 
Que  un  vell  li  sembli  que  no  li  ets  prou  bona, 
i  tu  t'estiguis  consumint  de  fret ! 
I  ell  segueixi  el  camí  d'uíia  altra  dona 
com  qui  caça  perdius  amb  el  botet... 

IvA  DONA 

I  tan  li  fa  si  rius  com  si  sanglotes  ; 
i  si  li  vaig  amb  veu  de  ploricó, 
aleshores,  Déu  meu  !  les  pago  totes, 
ú  et  queixes  és  pitjor ! 

IvA  VEÏNA 

I  tot  l'any  el  mateix !  Pel  temps  que  neva 

i  pel  temps  que  plovisca  i  fa  caliu... 

Però  ara,  ja  ho  dic,  la  culpa  és  teva, 

que  pots  caçar  la  sort  de  viu  en  viu... 

I  és  pel  teu  gust  que  estàs  aixuta  i  prima, 

i  que  t'agrada  un  xic  aguantà  el  pes... 

Que  tu  saps  que  hi  ha  un  home  que  J:'estima... 

I...  no  li  ve  d'una  unça...  ni  de  tres... 

I  tindrien  bon  gust  les  abraçades 

que  no  és  d'aquells  del  puny  escanyolit... 

I  ara  si  plouen  unes  arrecades, 


i  un  mocador  de  puntes  i  un  vestit... 
I  ets  tu  la  que  has  filat  la  droperia 
per  no  deixà  aquest  cau  de  soletat, 
que  el  teu  marit...  ni  se'n  adonaria! 
Mare  de  Déu!  Si  sempre  va  emboirat... 
Ara..,  si  et  feies  la  galteta  fina... 
Si  et  feies  la  llameca  del  saler... 

IvA  DONA 

Deixeu-ho  córrer  tot  això,  veïna, 
ja  sabeu  que  no  vull  i  no  pot  ser... 


IvA  VBINA 


Pitjor  per  tu,  pitjor  per  tu  ;  les  velles 
entenem  més  de  casa  i  de  govern... 
I  per  mor  <Jue  no  us  petin  les  costelles, 
per  la  por  que  teniu  d'anà  a  l'infern, 
us  aneu  empassant  l'aigua  amarganta 
i  us  esclafeu  les  puces  tremolant, 
i  quan  sentiu  un  rossinyol  que  canta, 
aneu  a  encomanà-us  al  primer  sant ! 
Però  no  ho  veus,  trosset  de  criatura, 
que'  tot  pot  anà  llis  i  -amagadet  ?... 
I  si  la  cosa  dura  o  si  no  dura, 
mentrestant  t'ha  servit  per  passà  el  fret 
I  si  no  és  el  mateix  que  dí  el  rosari, 
en  el  teu  lloc  no  és  res  esbojarrat... 
I  després  vas  i  ho  contes  al  vicari 
i  amb  aigua  de  la  pica  és  perdonat ! 


IvA  DONA 


No  em  fa  por  que  ell  em  tregui  de  la  tai|la 

0  bé  m'enfonsi  un  ganivet  al  cor... 
Però  jo  no  tinc  fetge  de  bar j aula, 
no  em  fan  segui  unes  arrecades  d'or. 

IvA  VEÏNA 

Tu  mateixa,  veïna,  tu  mateixa... 

Ja  saps  que  tot  ho  deia  pel  teu  bé, 

que  em  fa  malícia  veure'l  com  s'engreixa 

1  tu  et  tornes  més  groga  que  un  paller... 

IvA  DONA 

Sí,  què  hi  fareu...  Són  coses  de  la  vicia ! 

IvA  VEÏNA 

I  jo  me'n  vaig  a  casa  desseguit... 

Pensa  amb  l'hereu  que  a  bodes,  et  convida. 

IvA  DONA 

De  mi  no  en  treurà  res,  ja  està  ben  dit. 

LA  VEÏNA 

Anant-se'n. 

Fa  negra  nit ! 


LA  DONA 


Sembleu  una  cucala... 
IvA  VKÏNA 
No  baixis,  no,  que  fóra  un  disbarat!... 
I,A  DONA 

Com  vulgueu. 

IvA  VEÏNA 
Si  tens  llum  sota  l'escala ! 
LA  DONA 

Kl  mosso  encara  deu  estar  llevat. 

Surten  totes  dugués  i  desse 
guida  torna  a  entrar  la  Dona 

LA  DONA 

Sola. 

Kl  meu  marit,  ja  s'ho  mereixeria... 
Per  poca  pena,  per  gandul,  per  xai! 
Però  aquesta  ombra  de  dolenteria 
sobre  el  meu  cap,  no  té  de  vindré  mai!... 
Senyor  Déu  meu,  no  és  pas  com  me'l  mirava 

un  casori,  si  es  talla  malament. ; 

és  un  roser  que  sols  l'espina  em  clara 

i  l'oloreta  se  l'enduia  el  vent!... 

Pensar  que  en  aquells  dies  de  fadrina, 

sospirava  molts  cops  al  cap  al  tard, 

imaginant  el  gust  de  la  farina, 

cuita  i  pas'tada  dins  la  meva  llar!... 

Quantes  nits  com  aquesta,  amb  lluna  nova, 

pensava  com  seria  l'ull  lluent 

del  fadrí  que  em  dugués  dins  de  l'alcova, 

després  dels  pollastrets  del  casament!... 

I  aquella  mena  d'abraçada  estreta, 

i  el  llavi  si  és  raspós  i  si  és  humit, 

i  la  mà,  tremolant  una  miqueta 

quan  comencés  a  descordà  el  vestit... 

Dels  minyons  que  em  rondaven  per  les  vores, 

deia  :  quin  serà  el  teu  fresc  i  galdós  ? 

Serà  rissat  i  negre  com  les  mores, 

0  tindrà  al  pèl  un  pensament  de  ros  ? 
Serà  amic  de  petar  les  xurriaques, 
home  d'eugües  i  mules  i  renecs, 
serà  tranquil  i  munyirà  les  vaques 

1  el  gos  li  anirà  amb  festes  i  gemecs  ?... 
La  salzareda  s'ha  tornat  calvari!... 

I  després  d'enfilar  tants  pensaments, 
m'han  casat  amb  un  tros  de  perdulari 
que  no  m'estima,  i  no  l'estimo  gens  ! 

Una  pausa  llarga  ;  obra  la 
finestra  de  bat  a  bat. 

1  quina  xafagor !  L'horta  panteja 
com  una  dona  que  s 'estès  morint... 


I  fa  una  olor  de  fruita  que  mareja... 
Dins  de  la  sang  m'hi  bull  un  mal  instint ! 
Fins  la  finestra  el  presseguè  es  decanta, 
a  la  parra  les  vespes  fan  soroll... 
Tinc  a  les  dents  una  sabó  amarganta, 
un  gust  fort  com  de  menta  i  de  fonoll.., 
I  puja  de  la  llet  de  la  figuera, 
i  del  verol  que  s'infla  en  el  gotim, 
una  bravada  aixuta  que  m'esvera... 
com  si  allà  baix  hi  fessin  algun  crim. 
Com  si  pels  volts  de  la  clotada  humida 
un  gripau  somiqués  cle  cara  el  fang... 
com  si  estès  en  perill  alguna  vida 
i  es  rentés  una  mà  bruta  de  sang... 

La  Dona  s'aparta  de  la  fi* 
nestra  i  es  du  les  mans  a  14 
cara.  Hi  ha  un  moment  de  si? 
lenci.  Aleshores  es  veuran  a 
la  cornisa  de  la  finestra  ~duí 
gues  mans  que  s'arrapen,  des* 
pres  un  cap  amb  un  ganivet 
a  la  boca  i  desseguida  tota  1$ 
figura  d/un  fadrí  que  fa  un 
bot  dins  de  la  cambra.  La  Bo- 
na a  V  adonar-se*  n  té  un  crit 
dJ esglai,  i  el  fadrí  li  salta  ai 
damunt,  el  punyal  en  una  mà 
i  amb  V altra  li  agafa  el  coll, 
però  al  sentir  el  contacte  de 
la  pell  de  la  Dona,  èl  Lladre 
deixa  caure  el  ganivet  a  ter- 
ra, i  es  queda  palplantat  da- 

■  vant  d'ella  mirant -se- la  amb 
els  ulls  oberts.  De  primer  cop 
no  saben  pas  què  dir-se,  però 
una  mena  de  simpatia  estra- 
nya sJha  comunicat  ràpida- 
ment de  Vun  a  Valtre.  El  Lla- 
dre és  un  fadrí  de  vint  anys, 
primet  i  aixerit,  va  amb  una 
camisa  i  unes  calces  tot  desar- 
rapat. 

DONA 

Què  vols...  covard  ? 

Us  ha  esverat  la  fressa  ? 

IvA  DONA 

Què  cerques  aquí  dalt,  sang  d'esperver  ? 

Pausa. 

Bly  IvIvADRB 

Us  dic  que  m'escolteu,  mestressa, 
poc  que  ho  volia  fer... 
...Sabeu,  m'han  esmolat  totes  les  anques, 
i  m'han  dit  entre  empentes  i  lladrucs  : 
«Si  no  saltes  depressa  aquelles  tanques, 
t'esberlo  com  un  préssec  ple  de  cucs.» 


I  si  us  peta  el  garrot  contra  l'esquena... 
I  si  us  ían  un  xibarri  baladrer, 
cames  amunt  encar  que  et  dongui  pena  !... 
Però...  que  és  cas!  Jo  no  ho  volia  fer!... 
...Mireu,  sols  he  robat  quatre  vegades, 
que  en  això  de  les  ungles  hi  sóc  fresc... 
Però  res  de  pessics  i  esgarrapades, 
són  coses  que  s'enganxen  com  el  besc. 
...Però,  avui,  m'han  dit  :  treu  la  valentia, 
l'ullal  en  forma  i  apuntar  ben  dret!... 
Vós  heu  ensopegat  el  primer  dia 
que  estrenava  aquest  tros  de  ganivet... 

LA  DONA 

I  ara  què  vols  ?... 

EL  LLADRE 

Mirant-se-la  encisat. 

Ara?  no  res  pubilla... 
Vos  he  vist...  Què  diable!  Tan  se  val!... 
Venia  per  robà  un  tros  de  cotilla... 

LA  DOXA 

Amb  una  veu  molt  dolça 
Es  veritat  que  no  em  vols  fer  cap  mal?*... 
EL  LLADRE 


Jo?  Fer-vos  mal  a  vós?. 

LA  duna 

Que  no  venies  s 
alçant  el  ganivet  com  un  butxí?... 

EL  LLADRE 

Es  cert!... 

.  /  LA  DONA 

I  doncs  ?  ~^ 

EL  LLADRE 

Deixeus  de  ximpleries!... 
Res,  que  primer  me'l  clavaria  a  mi... 
Que  voleu  que  me'n  vagi?...  Que  us  faig  nosa? 
vSi  us  faig  por  desseguit  torno  a  saltar?... 

LA  DONA 

No,  que  estàs  molt  cansat,  ara  reposa... 
No  em  fas  gota  de  por,  si  et  vols  quedar. 

El  lladre  mig  encantat  dóna 
un  cop  dJull  per.  la  cambra, 
després  ho  va  repassant  tot 
amb  un  bon  humor  de  cria- 
tura. 

EL.  LLADRE 
ja  n'hi  teniu  de  coses  i  cosetes, 


ja  n'hi  teniu  de  punta  i  serrellets, 
i  quadrets  i  miquetes  i  estampetes 
i  diner  malgastat  per  les  parets!... 
I  en  aquest  llit  dormiu,  senyora  Jove?... 
i  que  s'enfonza  bé  aquest  matalàs  ; 
doncs  res,  us  dic  que  ja  dormiu  beu  tova  ; 
i  poc  que  hi  ha  ningú  pel  vostre  braç!... 
Si  jo  tingués  aquesta  lletania!... 
Refuma !  Si  tingués  aquests  llençols!... 
Em  sembla  que  ningú  m'atraparia 
fet  una  olla  de  cols... 

Uuix,  quin  moble  de  Déu  i  de  sa  Mare  P 
Renoi,  quin  porronàs,  i  de  gal  àret  1 
i  ple  d'un  vi  que  fa  molt  bona  cara!... 
Mestressa,  que  em  deixeu  picà  un  traguet?... 

Fa  un  traguet  de  vi,  despj 
sospira.  Pausa  llarga. 

LA  DÓNA 

Escolta,  que  tens  gana  ? 

EL  LLADRE 

Una  miqueta... 

LA  DONA 

Els  que  feu  aquest  salt  de  gat  m esquer... 

EL  LLADRE 

Passem  una  diada  molt  estreta, 
i  quatre  coses  m'hi  vindrien  bé... 


59 


La  Dona  surt  un  moment 
per  dur-li  una  mica  de  vianda. 

EL  LLADRE 

Parlant  amb  ell. 

Ja  et  dic  que  és  una  nit  aprofitada  ! 

Si  l'avi  se  n'entera  em  deixa  nou  ; 

i'  com  hi  ha  Déu  que  té  la  mà  pesada, 

l'esquena  encara  em  cou... 

...He  vingut  per  robar?...  Prou  és  mentida! 

He  vingut...  què  em  sé  jo  pel  que  he  vingut!... 

Tot  són  jocs  i  misteris  de  la  vida... 

...I  si  ara  m'agafessin?...  Res,  cucut!... 

...M'he  tornat  com  un  frare  dalt  la  trona, 

se'm  moren  els  renecs  adins  del  pap... 

Però...  és  que  té  uns  ullets  aquesta  dona, 

diable!  que  em  farien  rodà  el  cap!... 

Torna  la  Dona,  li  posa  un 
plat  amb  vianda  a  la  taula. 
Ell  s'asseu  tímidament,  i  men- 
ja amb  molta  gana,  la  Dona 
se'l  mira  sense  dir  res  ;  pau- 
sa llarga. 

LA  DONA 

No  et  fa  vergonya  aquesta  vida  lletja, 

i  no  et  fa  por  que  et  cacin  com  a  un  gos  ? 

EL  LLADRE 
Es  haver-hi  nascut...  tenir-hi  il  fetge... 
No  ens  entendríem  pas  nosaltres  dos... 


IvA  DONA 


Kn  tu  hi  ha  alguna  cosa  que  m'esvera, 
i  em  sembla  que  fins  ets  malaguanyat... 

EL  LLADRE 
...D'aquest  ofici,  el  pare  també  n'era... 

LA  DONA 

Lladre  com  tu  ? 

EL  LLADRE 
I  es  va  morir  penjat... 

Fa  un  traguet  de  vi. 

No  tothom  pot  tení  aquestes  pedretes, 

tres  pruneres  i  quatre  cirerers  ; 

i  anar  dalt  la  tartana  fent  dentetes, 

i  saccejant  la  bossa  dels  diners... 

Que  el  meu  pit  és  un  préssec  que  se'm  corca  ?... 

I  bé,  qu  èli  faré,  pobre  de  mi!... 

Que  un  dia  puc  ballar  dalt  de  la  forca?... 

Ja  se  sap  que  tothom  ha  de  morí!... 

Fa  un  altre  traguet.  ■ 

LA  DONA 

Deuries  enfilar-te  una  altra  vida... 


Ja  és  mala  llei  la  vida  del  bastaix!... 

IvA  DONA 

Però  tu  fas  la  cara  escoterida 

i  poc  que  tens  la  pell  de  llargandaix. 

EIv  IvIvADRK 
Ja  veureu...  Com  que  el  pare  també  n'era !... 
IvA  DONA 

Saps  què  vol  dir  ser  lladre?...  Kn  tens  esment?. 

KIv  UvADRE 

I  no  sóc  pas  un  lladre  de  primera, 
ja  veieu  que  no  passo  d'aprenent... 

IvA  DONA 

Després  d'una  pausa. 

Avui  potser,  potsè  és  el  primer  dia, 
que  m'he  trobat  un  cor  al  meu  costat, 
amb  aquest  aire  de  selvatgeria 
no  sé  què  m'has  robat... 
M'agradaria  veure't  bé  la  cara, 
sense  vergonya  i  amb  la  llu  mdel  sol, 
i  no  mig  d'amagat,  com  et  veig  ara, 
que  m'ets  una  espurneta  de  consol, 


i  m'ets  com  una  mena  de  quimera, 
i  em  xiules  com  un  vent  desesperat... 
I  et  voldria  amoixar  la  cabellera 
sense  fer  ni  una  gota  de  pecat... 
I  diria  que  aquesta  és  la  vegada 
que  vora  meu  esclata  més  olor... 
I  pensar  que  has  saltat  a  l'impensada  ! 
Pensar  que  ets  lladre  em  fa  una  esgarrifor!.. 

Ella  ha  dit  això  mig  per  ella. 
mateixa  sense  mirar-se'l  gai- 
re", el  Lladre  es  queda  tot  pa- 
rat i  emocionat  i  se  li  acosta 
tímidament. 

BIv  IvIvADRE 

Teniu  una  veu  òlolça,  vós,  pubilla, 
una  veu  per  tocar-me  el  voraviu... 
I  jo  que  sols  rosego  crits  de  guilla  ! 
...Aquest  parlà  és  com  pomes  al  caliu... 
I  m'agrada  la  cambra  fresca  i  neta, 
i  reposar-m'hi  com  si  meva  fos... 
Però...  deixeu  que  us  digui  una  miqueta 
que  el  que  m'agrada  més  de  tot  sou  vós... 
I  us  daria  l'estrella  fina  i  alta 
que  ens  mira  enllà  com  un  ullet  de  foc, 
si  us  pogués  fè  un  petó  al  mig  de  la  galta. _ 
Vós  direu  si  demano  molt...  o  poc... 

Després  d'un  gran  silenci  la 
Dona  s'aparta  d'ell,  i  en  aquest 
moment  se  sent  el  Marit  que 

torna  cantant  la  famosa  cançó 
del  «Vicari  de  Flassà». 

IvA  DONA 

El  meu  marit !...  L,a  nostra  sang  perilla!... 
Per  caritat...  Depressa,  té  el  punyal... 

Ell  sense  saber  com  se  les 
manega,  tot  emocionat,  agafa 
el  punyal  i  es  disposa  a  saltar 
per  la  finestra,  abans  de  des- 
aparèixer li  fa  un  petó  a  la 
galta. 

Bh  LLADRE 

Adéussiau,  adéussiau,  pubilla!,.. 

IvA  DONA 

Baixa  poc  a  poquet...  No  et  fassis  mal!... 

La  Dona  tanca  la  finestra, 
es  posa  les  mans  al  pit  que  li 
batega  fortament  i  espera  uns 
segons  que  arribi  el  seu  ma- 
rit, el  qual  entra  desseguit  a 
V escena  una  mica  begut. 

EL  MARIT 

Ài  repunyal !  Encara  estàs  llevada  ? 


LA  DONA 


Sí,  estic  llevada...  No  tenia  son... 

EL  MARIT 

1  quina  nit !  Si  en  fa  de  bona  estada, 
me  l'hauria  passat  vora  la  font... 
Seria  bella  estona... 
Si  pugues  dur-hi  el  matalàs,  s 'entén... 
I  si  la  font...  fos  més  bona  minyona... 
i  si  ragés  gotetes  d'aiguarclent... 
Au!  que  no  vas  al  llit?... 

LA  DONA 

Sí,  desseguida... 

EL  MARIT 

...Apretava  la  calda  aquesta  nit... 

I  l'aiguardent  cremava...  Quina  vida!... 

Es.  comença  a  despullar,  ti- 
ra el  gec  damunt  de  la  taula. 

Au!  que  no  vas  al  llit?... 

Es  treu  el  coll,  i  comença  a 
rondinar  la  seva  cançó  del 
«Vicari  de  Flassà».  La  Dona 
se'l  mira  i  s'aixuga  amb  la 
mà  una  punteta  de  llàgrima. 
El  teló  cau  poc  a  poquet... 

